open-index/open-wikipedia-markdown huggingface dataset:
Hede

[300px|regs|duimnael|Die hede is 'n moment in tyd wat waargeneem word tussen die [verlede en die toekoms.]]

Die **hede** is die tyd wat direk ondervind en ervaar word en nie 'n herinnering of 'n spekulasie is nie. Die hede word normaalweg as 'n punt in ruimtetyd beskou en daar word gereeld daarna as "nou" verwys, alhoewel dit ook as 'n tydsduur beskou kan word.

Wanneer tyd in plekke wat ver van mekaar verwyderd is vergelyk word, word die opvatting of begrip van "die hede" onduidelik. Daar word aanvaar dat sterre "nou" die posisies beklee waarin ons hulle waarneem, maar alhoewel lig teen 'n benaderde spoed van 299&nbsp;792&nbsp;458 m·s-1 reis, neem dié sterre se lig 'n aantal jare om die aarde te bereik. (Die ster naaste aan ons sonnestelsel is Proxima Centauri, wat 4,22&nbsp;ligjare ver is.)

Wanneer die term "Before Present" ("Vóór Hede") gebruik word, byvoorbeeld tydens koolstofdateringsprosesse, verwys "hede" na die jaar 1950&nbsp;n.C.

Die moderne fisika het nog nie daarin geslaag om te verduidelik hoe die term "nou" begryp kan word nie. Verder is daar geen bewysbare rede waarom tyd in enige spesifieke rigting hoef te beweeg nie. Sommige beweer dat die idee van 'n "hede" 'n illusie is en dat dit nie die ware natuur van realiteit voorstel nie. Die term "nou" kan miskien beter verstaan word as 'n onrealistiese konsep wat onder mense en diere ontwikkel het om sodoende te dien as 'n begrip van realiteit wat nodig is insover dit mense en diere help om te oorleef.

## Verwysings 
## Eksterne skakels 
*
VfB Germania Halberstadt

**VfB Germania Halberstadt** is 'n sportklub uit Halberstadt in die deelstaat Sakse-Anhalt in Duitsland, veral bekend vir sy sokkerafdeling.

Die klub is in 1900 gestig en in die jare voor die Tweede Wêreldoorlog het die klub in die *Bezirksklasse*, destyds die tweede vlak, meegeding. Na die oorlog het die Geallieerdes die klub ontbind en op 26 Oktober 1949 is die klub herstig as *Betriebssportgemeinschaft "Reichsbahn" Halberstadt*. Hierna het daar in tipies Oos-Duitse styl 'n reeks naamsveranderinge gevolg (kyk hieronder). In 1994 het die sokkerafdeling onafhanklik geword as *FC Germania 1900 Halberstadt*, maar op 1 Oktober 1997 het hulle weer saamgesmelt met *VfB Halberstadt 1949* en het die klub sy huidige naam aangeneem.

Benewens sokker, het die klub onder meer ook afdelings vir atletiek, gimnastiek, judo, sport vir gestremdes, tafeltennis, vlugbal en trompoppies.

## Naamsveranderinge 
* 1900: *FC Germania Halberstadt* 
* 1949: *BSG "Reichsbahn" Halberstadt*
* 1950: *BSG "Lokomotive" Halberstadt*
* 1954: *BSG Lokomotive Halberstadt* 
* 1971: *BSG Lokomotive/Vorwärts Halberstadt* 
* 1976: *BSG Lokomotive Halberstadt* 
* 1990: *ESV Halberstadt*
* 1994: *VfB Halberstadt 1949*
* 1994: *FC Germania 1900 Halberstadt* (sokkerafdeling word onafhanklik)
* 1997: *VfB Germania Halberstadt* (samesmelting met *VfB Halberstadt 1949*)

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Armoede

thumb|Armoede
duimnael|'n Jong seun in 'n krotbuurt langs 'n stortterrein in Jakarta, Indonesië, wys sy vonds.

**Armoede** is die status waarin 'n individu(e) verkeer wanneer die persoon of persone nie hul eie, sowel as die mense wat afhanklik van hulle is, se basiese ekonomiese behoeftes kan bevredig nie. Die mense sukkel dus om te oorleef in 'n moderne samelewing. Gevolglik kan daar nie 'n voldoende lewenstandaard gehandhaaf word nie.

## Oorsake 
Vir individue wat 'n ondergemiddelde vermoë het om geld te verdien of dit te administreer, is die kans veel groter dat hulle arm sal wees. Hierdie groep mense sluit gewoonlik veral die ouer geslag en mense met gestremdhede in. 'n Gebrek aan onderwys dra grotendeels by tot die ontstaan van armoede. Lae ekonomiese ontwikkeling dra ook daartoe by.

## Armoede en ontwikkeling 
[duimnael|Armoede kan ook aanleiding gee tot dakloosheid, soos hierdie hawelose man in [Parys (Frankryk).]]
Vroeg in die 21ste eeu leef die helfte van die bevolking van Afrika suid van die Sahara in armoede. Van die 48 mins ontwikkelde lande in die wêreld kom 33 in Afrika voor, waaronder van Suid-Afrika se onmiddellike bure soos Mosambiek, Lesotho en Eswatini. As gevolg van armoede word 20% van Suid-Afrika se vrugbare bogrond jaarliks verloor omdat mense bloot nie die geld of die tegnologiese kundigheid het om iets daaraan te doen nie. Daar word jaarliks 11 miljoen hektaar woude afgekap om as brandhout gebruik te word of om grond skoon te maak vir landbou. Bruikbare landbougrond word onbruikbare woestyngrond teen 'n tempo van 27 miljoen hektaar per jaar. > -->

Daar word bereken dat 'n halfmiljard mense daagliks honger ly en dat tussen 15 en 20 miljoen jaarliks weens hongersnood sterf. Die gevolg van armoede, veral onder die plattelandse bevolking, is dat ál hoe meer mense na die stede trek. Die afgelope 40 jaar het die stedelike bevolking van ontwikkelde lande verdubbel, terwyl dit in ontwikkelende lande vyfvuldig toegeneem het.

## Sien ook 
* Armoedeverligting
* Ekonomiese ongelykheid
* Ekonomie
* Korrupsie
* Rykdom
* Werkloosheid
* Bedelary
VfB Speldorf

**VfB Speldorf** is 'n sokkerklub uit Mülheim an der Ruhr in die deelstaat Noord-Rynland-Wesfale in Duitsland. *Speldorf* is 'n stadsdeel van Mülheim.

## Geskiedenis 
Die klub is op 19 Januarie 1919 gestig as opvolger van *SC Preußen Speldorf*, wat voor die Eerste Wêreldoorlog bestaan het.

Speldorf het in die 1930’s twee keer aan die uitspeelwedstryde om promosie na die Gauliga Neder-Ryn deelgeneem, maar kon nie deurdring nie.

Die klub se beste prestasie was om in 1956 te promoveer na die *2. Oberliga Wes*, destyds op die tweede vlak van die Duitse sokkerstruktuur.

## Stadion 
Die klub speel tradisioneel sy tuiswedstryde op die *Stadion am Blötter Weg*, wat slegs sowat 2 500 toeskouers akkommodeer (meesal staanplekke). Die stad Mülheim an der Ruhr en VfB Speldorf is tans in samesprekings gewikkel om die klub vanaf die 2008/09-seisoen na die na die *Ruhrstadion* te skuif (wat aan die stad behoort), aangesien die infrastruktuur van die *Stadion am Blötter Weg* nie na wense is nie en Speldorf tans die klub is wat op die hoogste vlak meeding van enige klub uit die stad. Die stadion is vroeër deur 1. FC Mülheim gebruik toe hy in die 2. Bundesliga meegeding het en word tans deur Galatasaray Mülheim gebruik, wat in die *Landesliga* meeding. Die Ruhrstadion kan sowat 6 000 toeskouers akkommodeer.

## Onlangse ligaplekke 
## Eksterne skakels 
* Amptelike klubblad
Alcalá de Henares

**Alcalá de Henares** is 'n stad in Spanje, naby Madrid, en het 'n bevolking van sowat 204&nbsp;000 in 2011 gehad. Die stad lê ongeveer 35 km weg van die sentrum van Madrid en word ook beskou as een van Madrid se voorstede, alhoewel dit sy eie onafhanklike sentrum en stadslewe het. Die geskiedkundige binnestad en die Universiteit van Alcalá de Henares is in 1998 deur UNESCO as wêrelderfenisgebiede gelys.

## Eksterne skakels 
*   Amptelike UNESCO bladsy
Huurkoop

**Huurkoop** of 'n **afbetalingstransaksie** is 'n kredietverkoping van roerende goed ingevolge waarvan die koopprys in paaiemente betaal word en die koper eers die eienaar word wanneer die prys ten volle betaal is. Die Minister van Finansies skryf die bedrag van die aanvanklike betaling voor. Hierdie aanvanklike betaling moet op die datum van die kredietooreenkoms betaal word. 'n Kredietooreenkoms is nie geldig totdat die aanvanklike betaling gemaak is nie. As dit nie gebeur nie, is die ooreenkoms nietig. Die aanvanklike betaling kan in die vorm van geld of goedere wees. As die koper byvoorbeeld 'n ou motor vir 'n nuwe motor wil inruil, kan die waarde van die ou motor deel van die deposito op die nuwe motor wees.

## Bronnelys 
**Dinamiese Bedryfstudies* deur Esterhuyse · Horn · Liebenberg, Kagiso, 2005
Koopkontrak

'n **Koopkontrak** is 'n wedersydse kontrak ingevolge waarvan een persoon, die verkoper, onderneem om iets aan 'n ander persoon, die koper, te lewer en laasgenoemde onderneem om 'n sekere bedrag in ruil daarvoor aan eersgenoemde te betaal. Wetlike regte en verpligtinge vloei uit hierdie kontrak voort.

## Verwysings 
**Dinamiese Bedryfstudies* deur Esterhuyse · Horn · Liebenberg, Kagiso, 2005
Huurkontrak

'n **Huurkontrak** of **huurtransaksie** is 'n ooreenkoms tussen 'n verhuurder en 'n huurder vir die huur van 'n spesifieke onroerende eiendom. Die verhuurder gee aan die huurder die gebruik en okkupasie van die eiendom vir 'n tydperk in ruil vir 'n spesifieke som geld, genaamd huurgeld.

## Verwysings 
**Dinamiese Bedryfstudies* deur Esterhuyse · Horn · Liebenberg, Kagiso, 2005
Sakeplan

'n **Sakeplan** of **ondernemingsplan** is die bloudruk van 'n onderneming en dit funskioneer soos 'n "padkaart" om die eienaar(s) te wys waarheen die onderneming gaan.

'n Sakeplan bring ál die belangrike inligting oor die onderneming bymekaar. Die inligting word logies neergeskryf sodat elkeen wat daarmee moet werk dit maklik kan verstaan. Dit moet realistiese en bereikbare doelwitte bevat en wys hoe die bestuurder beplan om 'n sakegeleentheid te benut.

## Hoekom ondernemings sakeplanne ontwikkel 
Sakeplanne is meer belangrik vir klein ondernemings as wat dit is vir 'n groter een omdat in klein ondernemings die eienaar gewoonlik die enigste persoon is wat besluite neem, en elke besluit die toekoms van die onderneming drasties kan beïnvloed. In groter ondernemings is daar gewoonlik vennote of direkteure wat besluite neem en hulle staan mekaar by met die beplanning. Sakeplanne dien nie as waarborge dat die onderneming winsgewend sal wees nie, maar dit sal wél help om beter op krisise te reageer en om sekere probleme te vermy.

'n Sakeplan is ook 'n belangrike hulpbron wanneer 'n onderneming om geldelike hulp aansoek doen. Dit kan nuttig wees om nuwe sakevennote te kry en voorsien beleggers van inligting.

## Verwysings 
* *Dinamiese Bedryfstudies* deur Esterhuyse · Horn · Liebenberg, Kagiso, 2005
Cache

[duimnael|regs|Fisiese skyfies wat as [SVE-cache gebruik word.]]

In rekenaarwetenskap verwys die **cache** (uitgespreek *kasj*; ook genoem **cachegeheue**, **hulpgeheue** en **tussengeheue**) na 'n versameling data wat duplikate van oorspronklike waardes is, maar wat op 'n ander plek op die rekenaar gestoor word. Cache word gebruik waar dit te veel moeite is om die oorspronklike data te haal, of om te reken, relatief tot die moeite wat dit sou wees om die cache te lees. Cache is dus 'n tydelike stoorarea waar data wat gereeld gehaal word, gestoor word vir spoediger toegang. Sodra die data in die cache gestoor is, hoef die rekenaar nie weer die data op die oorspronklike plek te gaan haal nie, maar kan dit eerder 'n kopie van die data in die cache gaan lees, sodat die gemiddelde tyd wat dit vat om data te prosesseer, verlaag kan word.

'n Newe-effek van gecachede data is dat dit nie altyd op datum is nie. Meeste caches sal ou data vir tyd opdis, tot dit verval en dan verfris word. 'n Goeie voorbeeld hiervan is Wikipedia-bladsye, waar (meestal anonieme) gebruikers nie altyd die nuutste wysigings sien nie. Sodra die cachetydperk verstryk, word die cache egter met die databasis gesinchroniseer sodat die nuutste wysiging aan almal vertoon kan word.

## Verwysings
Dinkskrum

duimnael|regs|Konsepidees word neergepen
'n **Dinkskrum** is die proses waartydens 'n persoon 'n probleem het en soveel idees as moontlik in 'n beperkte tyd genereer. Die doel is om met soveel idees moontlik vorendag te kom. Gedurende die dinkskrum is dit beter om geen evaluering toe te laat nie en slegs alle idees neer te skryf. Die beoordeling van idees op hierdie stadium kan kreatiewe denke belemmer. Dus word alle idees, hoe laf ookal, neergeskryf.

## Sien ook 
*Breinkaart
*Laterale denke
*Provokasie
*Edward de Bono

## Verwysings 
**Dinamiese Bedryfstudies* deur Esterhuyse · Horn · Liebenberg, Kagiso, 2005
Delphi-tegniek

Die **Delphi-tegniek** is die stelselmatige versameling van deskundige menings/inligting om in voorspellings te gebruik. Groepe kom nie van aangesig tot aangesig bymekaar nie. Hierdie tegniek word gebruik om algemene probleme op te los waar daar verskuilde agendas of persoonlike konflik is. Deelnemers werk alleen om oplossings vir die probleem te identifiseer. Hulle skryf dit neer en dien dit naamloos in. 'n Onbevooroordeelde waarnemer vergelyk hierdie idee] en hersirkuleer dit. Die proses word herhaal totdat 'n oplossing bereik word waarmee almal saamstem. Die produkontwikkelingsbestuurder van 'n voorste kleremaatskappy kan hierdie tegniek gebruik om inligting onder deskundiges te versamel en só nuwe kleremodes vir tieners voorspel.

Die produkontwikkelingsbestuurder is die sentrale figuur. Hy wil die insette van die deskundiges hê. Hy ontwikkel eerstens 'n vraelys wat hulle moet voltooi — eenvoudige vrae. Tweedens som hy die antwoorde op en gee terugvoer in die vorm van nóg 'n vraelys. Hierdie siklus kan herhaal word om ál die inligting, wat die produkontwikkelingsbestuurder nodig het, in te win.

## Sien ook 
* Delphi

## Bronnelys 
**Dinamiese Bedryfstudies* deur Esterhuyse · Horn · Liebenberg, Kagiso, 2005
FV Bad Vilbel

**FV Bad Vilbel** is 'n sokkerklub uit Bad Vilbel in die deelstaat Hessen in Duitsland.

Die klub is op 30 Maart 1919 gestig as *SV 1919 Bad Vilbel*. In 1933 het die klub met *FG Phönix Bad Vilbel* saamgesmelt onder impuls van die Derde Ryk om *FC Phönix Bad Vilbel* te word. Na die Tweede Wêreldoorlog is die klub met die huidige naam heropgerig.

Bad Vilbel se beste prestasie was om die derde plek in die Oberliga Hessen in 2000 te haal.

## Onlangse ligaposisionering 
## Eksterne skakels 
* Amptelike klubwerf
Moon Geun-young

**Moon Geun-young** (Koreaans: 문근영; * 6 Mei 1987 in Gwangju, Suid-Korea) is 'n Koreaanse aktrise.

## Selektiewe filmografie 
* 1999 길 위에서 (On the Way)
* 2002 연애소설 (Lovers' Concerto) (as Ji-hwan's sister)
* 2003 장화·홍련 (A Tale of Two Sisters) (as Bae Su-yeon)
* 2004 어린 신부 (My Little Bride) (as Suh Boeun)
* 2005 댄서의 순정 (Innocent Steps) (as Jang Chae-ryn)
* 2006 사랑따윈 필요 없어 (Love Me Not) (as Ryu Min)

## Eksterne skakels 
*  Super Moon Geun Young Fansite
Rekeningkunde

**Rekeningkunde** behels die stelselmatige en noukeurige boekstawing van finansiële inligting en transaksies waaruit samevattende finansiële state opgestel word wat die winsgewendheid al dan nie van 'n onderneming ontleed, vertolk en aan die onderneming se bestuur en aandeelhouers of eienaars vir beoordeling voorgelê word. Dit fokus op die meting van prestasie en die verwerking en kommunikering van die finansiële inligting van ekonomiese sektore. Die dissipline van rekeningkunde verseker etiese gedrag, deursigtigheid en verantwoordbaarheid. Baie min rekenkundiges besef dat die wêreldwye tradisionele rekenkunde formaat werklike waarde vernietig as gevolg van die bestendige waarde aanneming. Inflasierekeningkunde stel dit reg.

## Geskiedenis 
Gedurende die 13de eeu het ekonomiese- en handelsaktiwiteite in Europa in omvang begin toeneem. Die tradisionele alleeneienaar of alleenhandelaar is aangevul deur vennootskappe met meer as een eienaar, asook deur ander soorte sakeondernemings. Die toenemende ekonomiese aktiwiteite het gelei tot sterker mededinging en kleiner winste. Die handelaars moes doeltreffender sake doen. Hulle moes 'n metode ontwikkel vir die opskryf van transaksies - die koop en verkoop van goedere en die ontvangs en betaling van geld.

Die mees gevorderde bankstelsels in Europa was daardie tyd in Italië. Die boekhoustelsel het verdere ontwikkeling in Italië ondergaan.

Die toenemende handelsaktiwiteite het gelei tot 'n behoefte aan 'n stelsel waarvolgens 'n groot aantal saketransaksies aangeteken kan word. Só 'n stelsel moes volledige finansiële inligting verskag wat vir die daaglikse bestuur van 'n onderneming nodig was. Handelaars moes redelik maklik en gou kon bepaal presies wat die finansiële toestand van hul onderneming op enige tydstip was.

Die stelsel wat in Italië ontstaan en toegepas is, is die *dubbelinskrywingstelsel* genoem. Dít was 'n boekhoustelsel wat ontwerp is om transaksies te boekstaaf.

Die oorspronklike dubbelinskrywingstelsel is met verloop van tyd ontwikkel en by nuwe behoeftes aangepas. Aan die begin is met die hand boekgehou. Dit is later deur boekhoumasjiene vervang. Vandag word die meeste boekhouing deur rekenaars gedoen. Die beginsels bly steeds dieselfde. Alle handelinge wat in 'n onderneming uitgevoer word, word in geld uitgedruk en word as geskiedenis geboekstaaf.

In rekeningkunde word metodes om ordentlik en sistematies boek te hou van alle gebeurtenisse in 'n sakeonderneming, of handelinge deur 'n individu wat in geldbedrae uitgedruk is, bestudeer. Sulke gebeurtenisse of handelinge staan bekend as *transaksies*. Daar word ook maniere om die resultate van die transaksies te ontleed en te vertolk, bestudeer.

## Sien ook 
* Algemeen Aanvaarde Rekeningkundige Praktyk
* Owerheidsrekeningkunde, die toepassing van rekeningkunde in die openbare sektor.

## Bronne 
*''Rekeningkunde: 'n logiese benadering'' deur Archer · Snyman · Ndwalane · Van der Merwe, Nasou, 2005
Kontrak

'n **Kontrak** is 'n regsgeldige ooreenkoms tussen twee of meer mense binne die perke van hul kontraktuele bevoegdheid. Mense wat 'n kontrak met mekaar aangaan, moet die ernstige voorname hê om 'n wetlike verpligting te skep. Hulle moet sodanige voorneme ook duidelik aan mekaar stel. Ooreenkomste tussen mense in die sakewêreld hoef nie altyd op skrif te wees nie, maar dit is veiliger om dit wel op skrif te doen. Daar is baie min tipes kontrakte in Suid-Afrika wat op skrif moet wees. Voorbeelde hiervan is: 'n Koopkontrak by onroerende eiendom, 'n borgkontrak, en 'n leerkontrak. 'n Eenvoudige ooreenkoms van een bladsy kan maklik sonder regshulp opgestel word. Die regte en verpligtinge van ál die betrokke partye vloei uit elke kontrak voort.

Regsgeldige kontrakte kan nie aangegaan word oor dinge wat deur die Wet verbied word nie. Kontrakte kan dus nie aangegaan word om 'n misdaad te pleeg of iemand as 'n slaaf te verkoop nie.

## Handelingsbevoegdheid 
:*Sien Handelingsbevoedheid.*
Die mense wat die kontrak aangaan moet *handelingsbevoegdheid* hê. Dít is die bevoegdhied wat deur die Wet aan mense toegeken word om geldige dade uit te voer. Kontrakte kan slegs met mense met die nodige bevoegdheid aangegaan word. Iemand jonger as 18 jaar (voorheen 21) is 'n minderjarige en kan byvoorbeeld nie kontrakte sonder bystand van 'n voog aangaan nie. Mense wat in só 'n mate onder die invloed van sterk drank is dat hulle nie weet wat hulle doen nie, kan nie kontrakte aangaan nie. Enige kontrakte wat in sulke omstandighede aangegaan is, is nietig.

## Sien ook 
* Versekering
* Koopkontrak

## Bron 
**Dinamiese Bedryfstudies* deur Esterhuyse · Horn · Liebenberg, Kagiso, 2005
SC Hauenstein

**SC Hauenstein** is 'n sokkerklub uit Hauenstein in die deelstaat Rynland-Palts in Duitsland.

Die klub is op 24 Maart 1919 in die gastehuis *Zum Schwan* in Hauenstein gestig. In 1930 is daar met *DJK Hauenstein* saamgesmelt. Die klub is in die 1934/35-seisoen deur die Nazi’s ontbind, maar is na die Tweede Wêreldoorlog weer herstig. Op 26 Junie 1946 het die klub met *TV Hauenstein* saamgesmelt om *Sportgemeinschaft Hauenstein* te vorm, maar op 10 Maart 1950 het die klub ontbind. Die klub is 7 dae later weer herstig, maar met die ou naam, *SC Hauenstein*. Sedert die tennisafdeling in 1996 onafhanklik geword het, is die klub 'n suiwer sokkerklub.

Die klub se beste seisoen was 2003, toe daar tweede geëindig is in die Oberliga Suidwes en die klub tot die voorlaaste wedstryd in die wedloop om die eerste plek was.

## Onlangse ligaposisionering 
## Eksterne skakels 
* Amptelike klubwerf
* The Abseits Guide to German Soccer
President (use case)

**President** (Engels: *use case*, Russies: *Прецедент*) word deur sagteware ontwikkelaars en -ingenieurs gebruik om funksionele vereistes van 'n bedryfs- of sisteem-na-sisteem vereistes te beskryf.
Om 'n President visueel weer te gee gebruik mens 'n ovaal, en die mens/masjiene (slaaf) wat met die President werk word as 'n stokmannetjie geteken. Deur slawe en presidente aan mekaar te knoop kan mens 'n presiese visuele weergawe kry van wat 'n sisteem of deelsisteem doen.

## Eksterne skakels 
*  Understanding Use Case Modeling Inleiding President (use case)
Pous Urbanus I

**Urbanus I** was die sewentiende pous van die Rooms-Katolieke Kerk.

## Biografie 
Pous Urbanus I is gebore in Rome en oorlede op 23 Mei 230. In 222, die jaar waarin keiser Elagabalus deur 'n sluipmoordenaar vermoor is, volg hy Pous Callixtus I op en word na sy dood opgevolg deur Pous Pontianus.

Daar is nie veel oor sy lewe bekend nie. Hy word tradisioneel verbind met die heilige Cecilia, die beskermheilige van musiek. Eusebius noem hom in sy kerkgeskiedenis. Die naam Urbanus beteken “beskaafde”.

## Pontifikaat 
Pous Urbanus I se pontifikaat word gekenmerk deur spanninge met die Romeinse keiser Alexander Severus wat bekend is vir sy Christenvervolgings. Teenpous Hippolitus was ook nog steeds bedrywig in Rome. Die man van Cecilia, Valerianus, en sy broer Tibertus is deur hom bekeer. Urbanus se pontifikaat is die eerste een waarvan die datums definitief vasgestel is.

Hy het die volgende dekreet uitgevaardig met betrekking tot kollektegeld:
:Die gawes van die gelowiges aan die Here mag slegs vir kerklike doeleindes en die algemene goed van die Christelike gemeenskap gebruik word, want hulle is die geseënde gawes van die gelowiges, die boetedoenings van die sondaars en die erfdeel van die armes.

## Verering 
Urbanus I word as martelaar en heilige vereer.

Daar word beweer dat Urbanus die beeld van 'n afgod laat omval het deur gebed. Hy is daarna geslaan en gemartel voordat hy ter dood veroordeel is deur onthoofding.

Tydens die Middeleeue neem sy verering sulke ekstreme vorms aan dat die outoriteite dit aan bande probeer lê het. Met name in Duitstalige lande en die Elsas word hy vereer as die beskermheilige van die wynboere, wingerde, wyn, die winter en kuipers. Hy word aangeroep teen dronkenskap, jig, ryp, onweer en weerlig. Hy is ook die beskermheilige van Maastricht, Toledo, Troyes en Valencia.

Sy feesdag is op 25 Mei. Hy word vaak voorgestel met wyn en druiwe, 'n gevalle afgod langs 'n gebreekte suil, 'n gesel, 'n staak en sy afgekapte kop.

## Kuns 
Urbanus word in verskeie kunswerke voorgestel, meestal sittende met die tiara, die pouslike mantel en 'n swaard wat na die grond wys. Verder word hy ook voorgestel met pouslike mantel, 'n myter, 'n bybel en 'n tros druiwe.

## Eksterne skakels 
* 
* 

## Nota 
Saamgestel uit die Nederlandse, Engelse, Duitse en Franse wiki’s.

## Opvolging 
|}
1. FC Pforzheim

**1. FC Pforzheim** is 'n sokkerklub uit Pforzheim in die deelstaat Baden-Württemberg in Duitsland. Die klub is op 5 Mei 1896 gestig en was een van die stigterslede van die DFB in 1900. Die klub het ook 'n trompoppieafdeling.

Die klub was baie suksesvol in sy beginjare. In 1906 het die klub sy grootste prestasie behaal: As kampioen van die Suid-Duitse sokkervereniging het Pforzheim die eindstryd van die uitspeelwedstryde om die Duitse titel gehaal, maar met 1-2 teen VfB Leipzig verloor, nadat daar nog in die halfeindrondte met 4-0 teen Berlin TuFC Union geseëvier is.

Tussen 1933 en 1944 het Pforzheim in die Gauliga Baden gespeel, destyds die hoogste klas. Na die Tweede Wêreldoorlog kon die klub nie weer die eerste liga haal nie en het dit in die *2. Oberliga Suid* (tweede vlak) meegeding tussen 1950 en 1963, toe die Bundesliga gevorm is. Pforzheim het hierna in die Regionalliga Suid gespeel tot 1967, waarna die klub verder gedaal het tot die derde vlak.

Die klub het in 1987, 1989 en 1999 die hoofrondte van die DFB-Pokal gehaal en in eergenoemde twee jare is die derde rondte bereik.

Die klub sukkel die afgelope jare finansieel en was in 2004 'n tyd lank onder finansiële administrasie geplaas. Die klub is tans (status: 12 Junie 2007) in samesprekings met 'n ander plaaslike klub, VfR Pforzheim, gewikkel oor 'n moontlike samesmelting.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Bouches-du-Rhône

**Bouches-du-Rhône** [buʃdyˈʀoːn] (Oksitaans: **Bocas de Ròse**) is 'n Franse département aan die Middellandse See en vernoem na die Rhône-rivier wat hier in die see uitmond. Sy prefektuur (hoofstad) is Marseille, sy onderprefekture Aix-en-Provence, Arles en Istres. Die département maak deel uit van die gewes Provence-Alpes-Côte d'Azur.

## Geskiedenis 
duimnael|links|250px|Sononder in die Alpilles-bergreeks

Die eerste menslike nedersettings in die gebied van die huidige département het sowat 400&nbsp;000 jaar gelede ontstaan. Sowat 25&nbsp;000 jaar gelede het die destydse bewoners tonele uit hulle lewe op die byna ontoeganklike rotswande van die Cosquer-grot uitgebeeld. Hierdie muurskilderye is eers in die 20ste eeu ontdek.

Sowat 2&nbsp;600 jaar gelede is die destydse Massalia (tans Marseille) ná die huwelik van 'n Griekse seevaarder en 'n Liguriese prinses as die eerste stad in Frankryk gestig. Die stad is later ná 'n beleg van ses maande deur Gaius Julius Caesar en sy troepe ingeneem.

Maar die Romeine was nie die laaste vreemde heersers nie. Die gebied is later nog deur die Wes-Gote, Boergondiërs en Oos-Gote verower.

Die huidige département is gedurende die Franse Rewolusie op 4 Maart 1790 deur vader Sieyès, 'n afgevaardigde in die Konstitusionele Vergadering (Frans: *Constituante*), geskep. Veral die bewoners van die omgewing van Aix-en-Provence, die geboortestad van Mirabeau, was getroue aanhangers van die rewolusionêre beweging.

## Eksterne skakels 
* Die amptelike webwerf van die *Conseil général des Bouches-du-Rhône*
* france-pub.com/Bouches-du-Rhône
Here Sewentien

Die **Here Sewentien** of **Here XVII** is die naam gegee aan die beheerraad van die Verenigde Oos-Indiese Maatskappy (VOC). 

Die stede Amsterdam, Rotterdam, Delft, Enkhuizen, Middelburg en Hoorn is in die VOC as ses kamers verteenwoordig. Elke kamer het 'n aantal afgevaardigdes gehad wat op die beheerraad gedien het.

Die Here XVII het gewissel (soos die direksie van 'n maatskappy vandag) en was gekose uit eie midde deur die verskeie kamers. Van die lede was 6 uit Amsterdam, 4 uit Zeeland (Middelburg), 1 uit Delft, 1 uit Hoorn en 1 uit Enkhuizen. Die verdeling was vryelik gebaseer op die kapitaal wat uit die streke na die koffers van die VOC gekom het. Die 17de lid was altyd toegevoeg deur 'n kamer anders as Amsterdam, om te verhoed dat die Amsterdamse kamer die bestuur oorheers.

Vergaderings is aanvanklik twee maal per jaar gehou en later drie maal per jaar. Die vergaderings was geroteer - 6 jaar agtereenvolgens in Amsterdam en dan twee maal agtereenvolgens in Middelburg.
Sportvriende Lotte

**Sportfreunde Lotte** is 'n sportklub uit Lotte in die deelstaat Noord-Rynland-Wesfale in Duitsland, veral bekend vir sy sokkerafdeling. Behalwe sokker, het die klub onder andere afdelings vir handbal, klootskiet, voetslaan, gimnastiek en swem.

Die klub is in 1929 gestig as die gimnastiekklub *Turnverein Lotte*. Na die Tweede Wêreldoorlog is die klub ontbind deur die Geallieerdes, maar dis op 9 Februarie 1946 herstig as *VfL Sportfreunde Lotte*.

Die klub het in 2004 tot die Oberliga Wesfale gepromoveer, die klub se beste prestasie tot dusver.

Lotte speel sy tuiswedstryde in die SolarTechnics-Arena, wat tussen 2006 en April 2007 opgegradeer is. Voorheen was die stadion se tradisionele naam die *Lotter Kreuz*.

## Onlangse ligaposisionering 
## Eksterne skakels 
* Amptelike klubwerf
Roeselare

**Roeselare** (Frans: *Roulers*) is 'n Vlaamse stad en munisipaliteit in die hartland van die Belgiese provinsie Wes-Vlaandere met 'n oppervlakte van 59,79 km² en sowat 58&nbsp;000 inwoners (2011).
Pous Pontianus

**Pous Pontianus** was die agttiende pous van die Rooms-Katolieke Kerk.

## Biografie 
Op 21 Julie 230 volg Pous Pontianus Pous Urbanus I op en word op 28 September 235 opgevolg deur Pous Anterus. Hy is saam met ander kerkleiers soos Hippolitus deur keiser Maximinus Thrax na Sardinië verban. As gevolg van die verbanning tree hy op 25 September 235 af. Hy sterf volgens die Liber Pontificalis nog dieselfde jaar weens die onmenslike omstandighede in die soutmyne. Die naam Pontianus beteken “brugman”.

## Pontifikaat 
Tydens Pontianus se pontifikaat word die skisma van teenpous Hippolitus beëindig. Hy het die eerste gesangboek met psalms saamgestel en hy stel ook die groet "Dominus Vobiscum" (Die Here sy met U) in. In die jare 231 en 231 hou hy 'n sinode in Rome.

## Verering 
Sy stoflike oorskot is deur Pous Fabianus na Rome gebring en begrawe in die Callixtus katakombe. Weens sy wrede dood is hy heilig verklaar en word ook as martelaar vereer. Oorspronklik was sy feesdag op 19 November maar tans word dit saam met die van Teenpous Hippolitus gevier op 13 Augustus. Sy grafskrif is in 1909 herontdek in die kript van St. Cecilia (kerk) in Rome naby die pouslike kript. Dit lees “PONTIANOS, EPISK.” (Pontianus, biskop). Die inskrywing “MARTUR” (martelaar) is deur iemand anders bygevoeg.

## Verwysings 
* The Catholic Encyclopedia, Volume XII. Published 1911. New York: Robert Appleton Company. Nihil Obstat, 1 Junie 1911. Remy Lafort, S.T.D., Censor. Imprimatur. +John Cardinal Farley, Archbishop of New York

## Eksterne skakels 
* 
* 

## Nota 
Saamgestel uit die Nederlandse, Engelse, Duitse en Franse wiki’s.

## Opvolging 
|}
Nasionale Bontebokpark

Die **Nasionale Bontebokpark** is in 1931 geproklameer om die vinnigkwynende aantal (van 30) bontebokke in Suid-Afrika van uitwissing te probeer red. Die park is aanvanklik naby Bredasdorp aangelê, maar weens aanpassingsprobleme wat die bontebokke ondervind het, is die park later na sy huidige ligging naby Swellendam verskuif. Vandag word 'n paar honderd bontebokke in die 3&nbsp;500 hektaar park aangetref. Ander groot soogdiere in die park sluit in Kaapse bergkwaggas, Kaapse grysbokke en rooihartbeeste. Die park grens aan die Breederivier.

## Fotogalery 

Breede_River_PA020053.JPG|Die Breederivier
P1020831 blaue Kraniche Paradieskranich Anthropoides paradisea.JPG|'n Groep bloukraanvoëls in die park
PA020092 Breede River vor Langeberg Mountains.JPG|Breederivier met die Langeberg op die agtergrond

## Bron 
*
Agulhas- Nasionale Park

duimnael|regs|300px|Plaket met die woorde: "U is nou op die mees suidelike punt van die vasteland van Afrika".

Die **Agulhas- Nasionale Park** of **Nasionale Park Agulhas** is op die suidelikste punt in Afrika, by Kaap Agulhas, geleë. Twee kusdorpe, L'Agulhas en Struisbaai, is naby die park. Die park is een van die kleinstes in Suid-Afrika en beslaan slegs die gedeeltes rondom Kaap Agulhas. Desnieteenstaande bied die park huisvesting aan 2&nbsp;000 inheemse plantspesies, asook 'n vleiland wat beide voëls en amfibieë beskerm.

Die volgende besienswaardighede word in die park aangetref:
* Die suidelikste punt in Afrika: . Dit is by hierdie punt waar die Indiese en Atlantiese Oseaan amptelik bymekaarkom.
* Die vuurtoring by Kaap Agulhas: dit is gebou om die eertydse ontdekkingsreisigers en handelskepe om die onstuimige see by Agulhas te laat verbyvaar. Die vuurtoring is die tweede oudste werkende vuurtoring in Suid-Afrika. 'n Unieke vuurtoringmuseum word binne aangetref.
* Skeepswrakke: verskeie skepe, onder meer De Zoetendal, HMS Birkenhead en HMS Arniston het by of naby Kaap Agulhas op die rotse geloop. Dele van hierdie wrakke is by Bredasdorp se Skeepswrakmuseum te sien.
* Fynbos: honderde soorte endemiese fynbos word hier aangetref.
* Walvisbesigtiging in seisoen – November tot Januarie.
* Diere ter besigtiging sluit in: Suidelike noorkapper, swarttobie, damarasterretjie en die Kaapse platanna.
* 'n Ryk visbank, genaamd die Agulhasbank.

## Fotogalery 

Agulhas1.jpg|Blommeprag
Lêer:Southern right whale2.jpg|'n Suidelike noorkapper
Lêer:African Black Oystercatcher RWD1.jpg|Swarttobie
Lêer:Damara Tern (8077271589).jpg|Damarasterretjie

## Verwysings 
## Eksterne skakels 
* Agulhas- Nasionale Park op Sanparke se webtuiste.
Kamdeboo- Nasionale Park

[duimnael|links|400px|Uitsig oor die [Vallei van Verlatenheid in die Kamdeboo- Nasionale Park.]]

Die **Kamdeboo- Nasionale Park** is geleë rondom die dorp Graaff-Reinet in die Kamdebooarea van die Oos-Kaapprovinsie. Die park is eers in 2005 geproklameer en beslaan 20&nbsp;000 hektaar. Die mees unieke punt in die park, wat meestal uit Karooekosisteem bestaan, is die Vallei van Verlatenheid, 'n unieke klompie dolomietpilare wat 90 tot 120 meter hoog staan. Die voet van die Sneeuberge en die Nqweba-dam van 1&nbsp;000 hektaar is in die Kamdeboo Nasionale Park geleë. Die Sondagsrivier voed dié dam. Die bekende Spandaukop (1&nbsp;316&nbsp;m) is ook in die park geleë. Die hoogste punt in die park is 1&nbsp;565&nbsp;m bo seevlak.

Die naam **Kamdeboo** is 'n Khoikhoi-woord wat beteken *groen hoogtes* of *groen holte*.

## Wildlewe 
'n Aantal wildsoorte word in die park aangetref, insluitend:

Serengeti Bueffel1.jpg|Buffel
Blesbok.jpg|Blesbok
Oryx gazella (Okevi).jpg|Gemsbok
Alcelaphus buselaphus herd.png|Rooihartbeeste
Mountain zebras.jpg|Bergkwaggas  
Tragelaphus strepsiceros.jpg|Koedoe
Black Wildebeest.jpg|Swartwildebees
Antidorcas marsupialis.jpg|Springbok
Raphicerus campestris male (Etosha, 2012).jpg|Steenbok
Klipspringer.jpg|Klipspringer
Caracal001.jpg|Rooikat
Canis_mesomelas.jpg|Rooijakkals
Otocyon megalotis (Namibia).jpg|Bakoorvos
Suricata.suricatta.6861.jpg|Meerkat
Xerus inauris 1.jpg|Waaierstertmeerkat of grondeekhoring.

Ongeveer 250 voëlspesies en 10 visspesies kom ook hier voor; onder andere die Vleikurper, Grootbekbaars en Karp.

## Plantlewe 
Daar kom verskeie bome in die park voor. Die soetdoring is baie prominent, veral naby die dam. 

Aloe Ferox between Cofimvaba and Ngcobo.jpg|Bitteraalwyn
Augrabies-Pappea capensis-001.jpg|Doppruim
Suikerbosrand-Cussonia paniculata-001.jpg|Hoëveldkiepersol
Acacia_karroo0.jpg|Soetdoring
Yaiza La Hoya - LZ-2-LZ-703 - Portulacaria afra 10 ies.jpg|Spekboom

## Akkommodasie 
*Nqweba kampterrein
*Lakeview tentkamp
*Gastehuise, hotelle en 'n karavaanpark in die dorp

## Algemeen
Die N9 nasionale pad loop deur die park. Daar word beplan om in die toekoms die Kamdeboo- Nasionale Park met die Nasionale Bergkwaggapark te verbind, wat 'n bewaringsgebied van 520,000&nbsp;ha in die Karoo sal vestig.

## Bron 
*
Mapungubwe- Nasionale Park

Die **Mapungubwe- Nasionale Park** is in 1995 gestig om die area rondom die geskiedkundige Vhembe Dongola of Mapungubwe te bewaar. Mapungubwe beteken *plek van die jakkals*. Dié park is in die noordelike deel van die Limpopoprovinsie geleë en is 28&nbsp;000&nbsp;ha groot. Die naaste dorpe is Musina (voorheen Messina), 90&nbsp;km oos van die park en Alldays, 58&nbsp;km suidwaarts. Die hoogte bo seevlak wissel van 300 tot 780&nbsp;m. Die grenspos Pontdrif is net wes van die park.

## Wildlewe in die park 
Onder die wildspesies wat in die park aangetref word tel

Eland (Taurotragus oryx) in Mapungubwe - drinking at sunset - a bull with red hair (6032772568).jpg|elande,
Bushpig, Potamochoerus larvatus - having a sunset drink (6041235263).jpg|bosvarke,
Mapungubwe Cultural Landscape-114928.jpg|kameelperde
Young furry Waterbuck (Kobus ellipsiprymnus) in Mapungubwe (6041223863).jpg|en waterbokke.

## Besienswaardighede 
Die vernaamste besienswaardighede in Mapungubwe is die volgende:
* Die verlore stad: 'n Afrikabeskawing het hier gewoon tussen 1200 en 1270. Kunsskatte soos die goue renoster is hier gevind.
* Soogdiere: die Groot Vyf kan hier besigtig word.
* Landskap: Sandsteenformasies, mopanie-bosveld en rivierwoud word in die park aangetref.
* Oorgrenspark: 'n ooreenkoms is met Botswana en Zimbabwe onderteken om 'n oorgrensbewaararea te vestig.

## Galery 

Mapungubwe hill limpopo.jpg|Mapungubwe-koppie van die noordekant gesien.
LSConfluence.jpg|Links Botswana, regs Zimbabwe. Samevloeiing van die Limpopo- en Shashe-riviere.
MNPSandstone.jpg|Sandsteenrotse in die park.
TreetopWalk.jpg|Plankstaproete in die park.
MapungubweHill.jpg||Die Mapungubwe-koppie.

## Sien ook 
* Greefswald-plaas

## Bronnelys 
*
FC Memmingen

**FC Memmingen** is 'n sokkerklub uit Memmingen in die deelstaat Beiere in Duitsland.

Die klub het begin as die sokkerafdeling van *Memminger Turnvereins*, wat op 30 Mei 1907 gestig is. In 1924 het die sokkerafdeling afgestig as *FC Memmingen*.

In die 1996/97-seisoen het die span 'n uitspeelwedstryd om promosie na die Regionalliga gespeel teen Kickers Offenbach. Net voor die einde was Memmingen nog voor met 3-2, toe die stadion se ligte skielik die gees gegee het. Die wedstryd is toe oorgespeel en Memmingen het die oorspeelwedstryd verloor, wat beteken het dat Offenbach gepromoveer het ten koste van Memmingen.

Die klub se tuisveld, die *Stadion an der Bodenseestraße* in Memmingen is tussen 2006 en 2007 herontwikkel en die stampvol “nuwe” stadion is op 28 Julie 2007 ingewy in 'n wedstryd teen die klub se aartsvyand, FC Kempten (0-0).

## Onlangse ligaposisionering 
## Eksterne skakels 
* Amptelike klubblad
BFC Preussen

**BFC Preussen** is 'n sportklub uit Berlyn, die hoofstad van Duitsland, veral bekend vir sy sokkerafdeling. Behalwe sokker het die klub ook afdelings vir handbal, vlugbal, atletiek, gimnastiek en yshokkie. Die klub was een van die stigterslede van die DFB in Leipzig in 1900.

Die klub is op 1 Mei 1894 gestig as *BFC Friedrich Wilhelm* deur spelers wat 'n bestaande klub, *Berliner Thor- und Fussball Club 1894 Helvetia*, verlaat het. Die klub het die Berlynse kampioenskapseindstryd gehaal in 1898 en die titel gewen in 1899, 1900, and 1901. Ongelukkig was die eerste uitspeelwedstryde om die Duitse titel eers vanaf 1902 gehou. Die klub het egter weer die Berlynse titel gewen in 1910 en 1912 en hierdie keer kon hulle deelneem aan die Duitse kampioenskapsuitspeelwedstryde. *Preussen* het beide kere die kwarteindstryd gehaal en is toevallig altwee kere uitgeskakel deur Holstein Kiel.

Die klub het op die eerste vlak van die Duitse sokkerstruktuur bly deelneem tot met die oprigting van die Gauliga-stelsel in 1933, maar kon nog nooit weer hierdie hoogtes bereik nie. Die klub kon wel in die 1970’s twee seisoene in die Regionalliga deurbring (destyds die tweede vlak) en het in 1980 byna die 2. Bundesliga gehaal, maar in die uitspeelwedstryde om promosie teen SC Göttingen 05 verloor (0-1 en 1-1).

## Onlangse ligaposisionering 
## Eksterne skakels 
*Amptelike klubblad
*Amptelike webblad van die sokkerafdeling
*Abseits Guide to German Soccer
SC Boreas Dresden

**FV Dresden-Noord** is 'n sokkerklub uit Dresden, die hoofstad van die deelstaat Sakse in Duitsland.

Die klub het op 15 Augustus 1991 ontstaan as *SV Siemens-Elektronik-Meßtechnik Dresden* deur die samesmelting van die sokkerafdelings van *Betriebssportgemeinschaft Motor Transformatoren- und Röntgenwerk Dresden-Übigau (BSG Motor TuR Dresden-Übigau) * en *FS Dynamo Dresden-Heide*. Die klub is op 1 Julie 1992 herdoop as *Fußballverein Dresden-Nord*.

*FS Dynamo Dresden-Heide* was vroeër 'n voederklub vir die stad se topklub Dynamo Dresden en het in die laat 1800's ontstaan as *VfB Albertstadt*. Na die Tweede Wêreldoorlog is die klub as *SG Albertstadt* herstig. Die klub staan vandag bekend as *Dresdner SV Albertstadt 1991*.

*BSG Motor TuR Dresden-Übigau* was 'n sportklub met verskeie afdelings, wat in 1885 as *TV Übigau* gestig is. Na die Tweede Wêreldoorlog is die klub as *SG Übigau* herstig, maar in 1950 herdoop na *BSG Motor TuR Dresden-Übigau*. Die klub het in die DDR nooit hoër as die derde vlak gestyg nie. Die klub staan vandag bekend as *SV TuR Dresden*.

Die klub gaan sy naam weer verander en sal vanaf die 2007/08-seisoen as *SC Boreas Dresden* bekend staan.

## Onlangse ligaposisionering 
## Eksterne skakels 
* Amptelike klubblad 
* Abseits Guide to German Soccer
VfB Homberg

**VfB Homberg** is 'n sportklub uit Duisburg in die deelstaat Noord-Rynland-Wesfale in Duitsland, veral bekend vir sy sokkerafdeling. *Homberg* is 'n stadsdeel van Duisburg. Behalwe sokker, het die klub ook 'n handbalafdeling.

Die huidige klub het in 1969 ontstaan met die samesmelting van *Homberger Spielverein 1903* en *Sportvereinigung Hochheide 1889/1919*. 

*Sportvereinigung Hochheide 1889/1919* was 'n samesmelting tussen 'n gimnastiek- en sokkervereniging wat tot die Tweede Wêreldoorlog veral roem met sy handbalafdeling verwerf het.

*Homberger Spielverein 1903* is oorspronklik in 1901 gestig as *Teutonia Homberg*. Die klub het in 1903 sy naam verander na *Homberger Spielverein 1903*. Die klub *Preußen 08 Homberg* het in 1910 by die klub aangesluit. Die klub het in die 1920’s op die hoogste vlak gespeel en ook in die 1930’s 'n paar seisoene in die Gauliga Neder-Ryn deurgebring.

In 1953 het die klub die eindstryd van die Duitse Amateurkampioenskap gehaal, maar voor 30 000 toeskouers met 2-3 teen SSG 09 Bergisch Gladbach verloor. 'n Verdere hoogtepunt was toe die klub in 1964 'n seisoen in die Regionalliga Wes deurgebring het.

## Onlangse ligaplekke 
## Eksterne skakels 
* Amptelike klubblad
Tankwa Karoo- Nasionale Park

Die **Tankwa Karoo- Nasionale Park** is in die Karoo op die grens tussen die Noord- en Wes-Kaapprovinsie geleë - naby die Roggeveldberge met naaste dorpe Wupperthal en Sutherland. Die park is 80 000 hektaar groot en is in 1986 geproklameer. Wat die park uniek maak, is die lae reënval (slegs 80 mm per jaar) en die bewaararea wat die unieke fauna en flora in hierdie gebied bewaar.

## Geografie 
Die Tankwarivier ontspring in die park en die Oudebaaskraaldam dam die rivier op.

## Dierelewe 
Daar is 32 soogdierspesies bevestig wat in die park voorkom. Sommige van hulle is:

Tragelaphus strepsiceros.jpg|Koedoe
Antidorcas marsupialis.jpg|Springbok
Raphicerus campestris male (Etosha, 2012).jpg|Steenbok 
Klipspringer.jpg|Klipspringer 
Mountain zebras.jpg|Bergkwagga
Oryx gazella (Okevi).jpg|Gemsbok
Alcelaphus buselaphus herd.png|Rooihartbees 
Canis_mesomelas.jpg|Rooijakkals
Otocyon megalotis (Namibia).jpg|Bakoorvos
Kapfuchs-nachwuchs.jpg|Silwerjakkals

Meerkat feb 09.jpg|Meerkat
Caracal hunting in the serengeti.jpg|Rooikat
Lepus_saxatilis,_Grootvadersbosch.jpg|Kolhaas
Dassie4.jpg|Klipdassie

## Plantegroei 
Bome en struike wat in die park voorkom is die botterboom, renosterbos en melkbos. 'n Vygie wat hier voorkom is die Tankwavygie.

## Lees ook
*Vergete Grootpad

## Bron 
*Slingsby, Peter: Tankwa-Karoo & the Roggeveld Escarpment. Slingsby Maps, 2018. www. slingsbymaps.com
*

## Eksterne skakels 
* karooinfo.com 
* Sanparke webblad oor Tankwa
Verbruiker

duimnael|250px|
'n **Verbruiker** is 'n persoon wat die produkte en dienste koop wat deur sakeondernemings aangebied word. Verbruikers is 'n baie belangrike deel van die markomgewing. Ondernemings kan slegs sake doen wanneer daar verbruikers is wat die produk of diens van die onderneming sal koop.

Verbruikers het behoeftes wat bevredig moet word. Hierdie behoeftes kan primêre behoeftes wees wat noodsaaklik vir lewe is, of sekondêre behoeftes (begeertes) wat luukshede is.

Die sielkundige Abraham Maslow het 'n teorie van menslike motivering ontwikkel. Hy het 'n hiërargie van behoeftes opgestel en die behoeftes in vyf kategorieë verdeel. Maslow se hiërargie van behoeftes is nuttig om te oordeel watter produkte en dienste spesifieke verbruikers moontlik wil hê. 'n Persoon sal eers die basiese behoeftes bevredig voordat hy na die volgende vlak beweeg.

## Verwysings 
**Dinamiese Bedryfstudies* deur Esterhuyse · Horn · Liebenberg, Kagiso, 2005
Ramon Pichot

**Ramón Pichot i Gironès** (1871 - 1 Maart 1925) was 'n Spaanse kunsternaar. Hy het in 'n impressionistiese styl geskilder.

Ramón Pichot was 'n goeie vriend van Pablo Picasso en 'n vroeë mentor aan die jong Salvador Dalí. Salvador Dalí het Ramón Pichot Gironès in Cadaqués, Spanje ontmoet. Die Pichot familie het die Molí de la Torre landgoed aan die buitewyke van Figueres besit. Dit is hier waar Dalí deur die versameling wat Ramón Pichot besit het aan Impressionisme blootgetsel is. Per geleentheid het Dalí en sy familie op reis gegaan met Ramón Pichot en sy gesin. Hy is in 1901 met Germaine Pichot, 'n bekende kunsternaarsmodel, getroud.

Daar word gewoonlik gemeen dat Ramón Pichot, wat gesterf het tydens die skilder van die skildery in 1925, die regterkantse danser in Picasso se Die Drie Dansers is. Die danser aan die linkerkant in die skildery is Ramón Pichot se vrou Germaine Gargallo, en die middelste een Carlos Casagemas. Gargallo Carlos het 25 jaar te vore selfmoord gepleeg nadat hy eers probeer het om Casagemas, op wie hy dol verlief was, te skiet nadat dié hom verwerp het.

## Verwysings
Vanderbijlpark

**Vanderbijlpark** is 'n nywerheidstad geleë aan die Vaalrivier in Gauteng, Suid-Afrika.  Tesame met Vereeniging en Sasolburg maak Vanderbijlpark deel uit van die Vaaldriehoek, 'n groot nywerheidsgebied.  Die dorp val binne die grense van die Sedibeng-distriksmunisipaliteit en word bestuur deur die Emfuleni Plaaslike Munisipaliteit.

Omliggende woongebiede is Boipatong, Sebokeng en Sharpeville.

## Geskiedenis 
[duimnael|links|Dr. [Hendrik van der Bijl, na wie die dorp genoem is.]]
Vanderbijlpark het ontstaan toe die destydse eerste minister, genl. Jan Smuts, die briljante jong wetenskaplike dr. H.J. van der Bijl (wat in daardie stadium in die Verenigde State van Amerika gewerk het) in 1920 teruggeroep het na Suid-Afrika om die regering te adviseer oor die land se nywerheidsontwikkeling. Dr. Van der Bijl was betrokke by Yskor se aanleg in Pretoria en met die toenemende vraag na staal gedurende die Tweede Wêreldoorlog is 100&nbsp;km2 grond aangekoop om 'n groot modeldorp en staalaanleg te ontwikkel.  Die staalaanleg is in 1947 geopen en die dorp in 1949. Met die opening van Yskor se tweede staalaanleg in 1952 deur die goewerneur-generaal, adv. E.G. Jansen, het Vanderbijlpark munisipale status verkry.

## Onderrig 
Daar is ongeveer 60 laer- en hoërskole in die Vaaldriehoek-omgewing, waarvan 16 laerskole en 8 hoërskole in Vanderbijlpark is.

### Tersiêre Onderrig 
Die Vaaldriehoek-kampus van die Noordwes-Universiteit is geleë op die Vaalrivieroewer te Vanderbijlpark en het meer as 3&nbsp;000 studente.

## Sien ook 
[duimnael|links|230px|Die ou [Gereformeerde kerk Vanderbijlpark. Die argitek was Pieter Dykstra, wat minstens 16 Gereformeerde kerke ontwerp het.]]
* Lys van dorpe in Suid-Afrika
* Gereformeerde kerk Vanderbijlpark
* NG gemeente Driehoek
* NG gemeente Kollegepark
* NG gemeente Oosterlig
* NG gemeente Vaalrivier
* NG gemeente Vanderbijlpark
* NG gemeente Vanderbijlpark-Noord
* NG gemeente Vanderbijlpark-Oos
* NG gemeente Vanderbijlpark-Sentraal
* NG gemeente Vanderbijlpark-Suid
* NG gemeente Vanderbijlpark-Tuine
* NG gemeente Vanderbijlpark-Wes

## Eksterne skakels 
* Google Kaarte
* Sedibeng Distrik Munisipaliteit
* Emfuleni Plaaslike Munisipaliteit
* Mittal Staal Suid-Afrika 
* Mittal Staal 
* Vaal Triangle Info
* Noordwes-Universiteit

## Verwysings
Pous Anterus

**Anterus** (ook Anteros of Anterius) was die negentiende pous van die Rooms-Katolieke Kerk.

## Biografie 
Pous Anterus was van Griekse afkoms. Op 21 November 235 volg hy Pous Pontianus op nadat hy (Pontianus) uit Rome verban is en word in 236 opgevolg deur Pous Fabianus. Hy is oorlede tydens die Christenvervolgings van keiser Maximus. Die naam Anterus is 'n Latynse vorm van die naam van die Griekse god Anteros die god van die versmade liefde.

## Pontifikaat 
Pous Anterus is op 21 November 235 verkies na 'n vakature van sewe en tagtig dae. Sy pontifikaat tot 3 Januarie 236 was net 43 dae lank en hy was heeltyd in die gevangenis. Hy het gesorg dat die aktes van al die martelare versamel is. Hy is een van die eerste pouse wat in die kript van die Callixtus katakombe begrawe is. Sy graf is in 1854 herontdek.

## Verering 
Weens sy martelaarskap is hy heilig verklaar. Die Rooms-Katolieke Kerk vier sy feesdag op 3 Januarie en die Oosters-Ortodokse Kerk vier dit op 5 Augustus.

## Verwysings 
* Marucchi, Orazio (2003). *Manual of Christian Archeology 1935*. Kessinger Publishing.  bl.&nbsp;48.
* Levillain, Philippe (2002). *The Papacy: An Encyclopedia*. London: Routledge. ; bl.&nbsp;557; bl.&nbsp;63.
* M. Christol, q.v., *Dictionnaire historique de la papauté*, s. dir. Philippe Levillain, Fayard, Paris, 2003 () ;
* J. Moreau, ''La persécution du christianisme dans l'Empire romain'', PUF, 1956, bl.&nbsp;89–91.

## Eksterne skakels 
* 
* 

## Nota 
Saamgestel uit die Nederlandse, Engelse, Duitse en Franse wiki’s.

## Opvolging 
|}